Lolland-Falsters Stifts-Tidende, 1841-08-19
(Jndsendt.)Et i mange Aar følt Savn er blevet afhjulpet derved, at et Jnteressentskab her ved Nykjøbing i forrige Sommer har ladet anlægge et flydende Badehuus, som mod en billig Betaling kan afbenyttes af Enhver. Jdet vi med Glæde paaskjønne det Gode, som derved er blevet opnaaet, ønske vi tillige, at de ærede Jnteressenter maae see deres Opoffrelser for dette Anlæg lønnede. At dette hidtil ikke har været Tilfældet, maa vel for den største Deel tilskrives det uheldige Veirlig; men flere tildeels meget væsentlige Ulemper have ogsaa bidraget til, at Badehuset hidtil er blevet saa sparsomt afbenyttet, og vi troe derfor at vise saavel Publicum som Jnteressentskabet en Tjeneste ved her efter Evne at paapege disse Ulemper, da ve ere overbeviste om, at Eierne ville forstaae deres egen Jnteresse, og uden at skye øieblikkelige Opoffrelser komme Publicums Ønsker i Møde. Hvad der meest bidrager til den ubetydelige Freqvents, er Badehusets uheldige Plads lige ved Havnedæmningen, et af Byens meest befærdede Steder. Det undrer os endog, at Havne-Commissionen har tilladt, at det blev henlagt paa dette Sted, hvor mangfoldige Mennesker have nødvendige Forretninger og som afgiver et meget behageligt Spadserested, især i smukke Sommeraftener; thi vi have ofte erfaret, at Folk lige saa meget frygte for at spadsere ved et Svømmested, som at svømme ved en offentlig Promenade. Dernæst skader det overmaade meget, at Badehuset er til Afbenyttelse baade for Mandfolk og Fruentimmer. Det er ofte Tilfældet at en Dame netop havde Leilighed til at bade sig paa en Tid, da det kun staaer aabent for Mandfolk, og omvendt, og det er ikke let at huske hvilke halve Dage, man ikke maa komme der. Denne Mangel vide vi vel ikke kan blive afhjulpen i Sommer, men vi ville indstændig opfordre Jnteressentskabet eller Andre til at lade anlægge et andet Badehuus paa et ganske andet Sted alene for Damer, saaledes, at det kunde benyttes fra Begyndelsen af næste Sommer. Erkjendelsen af det friske Søvands ypperlige Indflydelse paa Sundheden udbreder sig mere og meere og er saa almindelig, at vi ere overbeviste om, at et saadant Anlæg meget godt vilde svare Regning. Hvad der allerede nu kunde skee herfor, er, at der snarest muligt blev ophængt et Skildt hos Værtshuusholder Jørgensen eller ved Havnen, hvorpaa der var malet, paa hvilken Tid det staaer aabent for hvert Kjøn. Naar tillige Luftens og Vandets Varmegrad nogle Gange om Dagen blev angivet paa en saaledes ophængt Tavle, vilde dette være særdeles behageligt Det er endvidere høist besværligt, især for Damer, at der saa godt som aldrig er Folk tilstede paa Badehuset, men at man hver Gang skal henvende sig i en Skjenke stue, som sidder fuld af alle Slags Gjæster, og hvor man undertiden maa vente temmelig længe inden Nogen kan komme at lukke op, der burde stedse være en Mand tilstede, naar Nogen svømmer, da man, som bekjendt, let kan faae Krampe i det kolde Vand, og det derfor endog kan være livsfarligt at være ganske alene ude. En Mangel, som vi haabe bliver ændret, saasnart Vedkommende ere gjorte opmærksomme derpaa, er, at Opgangen for Svømmende er meget ubeqvem, da der kun er en lille Reb Ende at tage fat i, og denne (som endda kom seent nok, sidder for lavt, Trappen gaaer ingenlunde dybt nok ned, og forneden, hvor et Trin er aftaget, sidder ved hver Side 2 spidse Firetommersøm, som endog kunne foraarsage farlige Læsioner. – Vi haabe, at det ærede Jnteressentskab vil optage disse Linier i den bedste Mening, og at Publicum i Gierning vil vise sin Erkjendtlighed, naar man efter Evne søger at fjerne de Mangler, som hidtil have været til Hinder for en saa nyttig Indretnings almindelige Afbenyttelse.